open-index/open-wikipedia-markdown huggingface dataset:
Marvelous Marvin Hagler

**Marvelous Marvin Hagler** (født **Marvin Nathaniel Hagler**; 23. mai 1954, død 13. mars 2021) var en amerikansk bokser, og ubestridt mester i mellomvektsklassen fra 1980 til 1987.

Hagler forsvarte tittelen tolv ganger, og vant 78&nbsp;% av kampene sine med knockout, og innehar derfor den høyeste knockout-prosenten av samtlige tittelholdere. I tillegg var hans periode som ubestridt mellomvektmester, seks år og syv måneder, den nest lengste i boksehistorien. Han ble innvilget en offisiell navneendring til «*Marvelous* Marvin Hagler», «*Storartede* Marvin Hagler», i 1982.

Hagler var opptatt i International Boxing Hall of Fame, boksernes æresgalleri, ble utnevnt til årtiets bokser på 1980-tallet av *Boxing Illustrated*, mens *[[Ring Magazine|The Ring]]* og Boxing Writers Association of America kåret ham til årets bokser to ganger. Han blir regnet blant de beste mellomvektsbokserne gjennom tidene.

Han døde av naturlige årsaker 13. mars 2021 efter å ha blitt innlagt på sykehus med brystsmerter og pustevanskeligheter.

## «The War»
Den 15. april 1985 møtte Hagler, som da var ubestridt mellomvektsmester, den fire år yngre utfordreren Thomas «Hitman» Hearns, som på sin side var juniorverdensmester i samme vektklasse til en tittelmatch. Kampen, som fikk oppnavnet «The War» («Krigen»), regnes blant tidenes beste boksekamper til tross for at den bare varte i knapt to og en halv runde, syv minutter og 52 sekunder. *[[Sports Illustrated]]* karakteriserte kampen som «Åtte raserifylte minutter» og avisen *[[The Guardian]]* kalte kampen «Tre runder som rystet verden».

I første runde utvekslet bokserne slag som var så energiske at Hearns brakk høyre hånd. Boksemagasinet *[[Ring Magazine|The Ring]]* har siden betegnet dette som tidenes beste bokserunde. Omtrent halvveis ut i tredje runde, som var blitt avbrutt for å sjekke et kutt i Haglers panne, traff han Hearns med en høyre hook til hodet og fulgte opp med et slag til haken og to uppercuts som felte Hearns. På dette tidspunkt hadde to av dommerne Hagler i ledelse og én hadde Hearns.

## Referanser


## Eksterne lenker
* 
* 
*
Frømelde

**Frømelde** (*Lipandra polysperma*) er en ettårig urt i amarantfamilien. Den ble inntil 2012 regnet til slekta *[[Ugrasmeldeslekta|Chenopodium]]* som *Chenopodium polyspermum*, men er nå den eneste arten i slekta *Lipandra*.

Den er ofte brun- eller rødaktig og har nedliggende eller opprette, firkantede stengler. Bladene er elliptiske til eggformete og er helrandete med som regel rødaktig kant. De uanselige blomstene sitter mange sammen i aks i bladhjørnene og toppen av stengelen. Frøene er brunsvarte. Planten produserer svært mange frø, noe som både det norske og vitenskapelige navnet hentyder til.

Frømelde vokser på dyrket mark, brakkmark og langs strender. Arten er utbredt i Europa, Vest- og Sentral-Asia, men den mangler lengst sør og nord i Europa. I Norge er den vanligst fra sørlige Østlandet til Agder, men finnes mer spredt nordover til Buvika i Trøndelag.

## Litteratur
* 
* 
* 
* 

## Eksterne lenker
*
Elio Petri

**Elio Petri** (født 29. januar 1929 i Roma, død 10. november 1982 i Roma) var en italiensk filmregissør, kjent for sine politiske filmer og sitt samfunnskritiske syn på Italia.

## Filmografi i utvalg
* 1961: *Morderen (L'assassino)*
* 1962: *Lev mens du lever (I giorni contati)*
* 1965: *Det 10ende offer (La decima vittima)*
* 1967: *Jaget av mafiaen (A ciascuno il suo)*
* 1968: *Un tranquillo posto di campagna*
* 1970: *[[Hevet over mistanke]] (Indagin su un cittadino al di sopra di ogni sospetto)*
* 1971: *[[Arbeiderklassen kommer til paradis]] (La classe operaia va in paradiso)*
* 1973: *La proprietà non è più furto*

## Referanser


## Eksterne lenker
* 
*
Amamiøyene

**Amamiøyene** (奄美群島 - *Amami-guntō*) er en japansk øygruppe blant Satsunanøyene, som igjen er en del av Ryukyuøyene sørvest for Kyushu. Administrativt er øyene en del av prefekturet Kagoshima.

## Historie
Historisk har Amamiøyene vært en fattig, jordbruksbasert region. Det eneste som ble eksportert herfra var sukkerør. Øyenes plassering mellom Japan og det østasiatiske fastland, har også ledet til stadige invasjoner av ulike grupper og land. Rent kulturelt har øyene vært mer influert av andre asiatiske land, enn av Fastlands-Japan.

Navnet til Amamiøyene dukker først opp i år 616 i den japanske krøniken Nihonshoki. Historien til øyene er noe uklar, siden mye historisk materiale er gått tapt, særlig under Satsuma-perioden fra 1600-1800-tallet. Ifølge Shomu Nobori og publikasjonen *Dai Amami-shi* (大奄美史; «Amamiøyenes historie») fra 1949, kan øyenes historie deles i to perioder: den første perioden med «uavhengighet» varte frem til 1200-tallet. Den andre perioden med kolonisering spenner fra kongedømmet Ryukyu mellom 1200- og 1600-tallet, til den føydale klanen *Satsuma*s styre i Tokugawa-perioden mellom 1600- og 1800-tallet. Amamiøyene ble i 1871 offisielt en del av Japan etter Meijirestaurasjonen. Etter den andre verdenskrig ble øyene okkupert av USA mellom 1945 og 1954.

## Klima
Klimaet på Amamiøyene er subtropisk, med en årlig middeltemperatur på 21°C, og en årlig nedbørnormal på 3&nbsp;000 mm.

## Flora og fauna
Rikelig med regn har ført til et variert planteliv. På øyene finnes både regnskoger og mangroveskoger. Utenfor kysten er det store korallrev med et rikt fiskeliv.

På øya Amami Ōshima finnes den endemiske sorte kaninarten *Pentalagus furnessi* (Amamihare). Den stedegne fuglen *Garrulus lidthi* (Amamiskrike) finnes bare på Amamiøyene.

«Amami og Ryukyu» er foreslått oppført på UNESCOs liste over verdens naturarv, for å beskytte øyenes truede plante- og dyreliv.

## Øyene
Dette er de bebodde og største øyene i arkipelet: 

## Bilder

Night view of Naze city.jpg|Utsikt over Amami by.
Kinsakubaru wildwood.jpg|Kinsakubaru-skogen på Amami Ōshima.
Bullfighting.jpg|Tradisjonell tyrefekting. Tokunoshima.
Yurigahama.jpg|Scene fra Yoronjima.
Amami rabbit Stuffed specimen.jpg|Utstoppet Amamihare - *Pentalagus furnessi*. 
Garrulus lidthi Ueno 2013-10-06.jpg|Amamiskrike.


## Referanser


## Eksterne lenker
*
Hjertemelde

**Hjertemelde** (*Chenopodiastrum hybridum*) er en ettårig urt i amarantfamilien. Den ble inntil 2012 regnet til slekta *[[Ugrasmeldeslekta|Chenopodium]]* som *Chenopodium hybridum*.

Den er glatt og kan bli opptil 80&nbsp;cm høy. Stengelen er kantet, opprett og sparsomt forgrenet. De store bladene har lang stilk og kan bli opptil 20&nbsp;cm lange; de er ovalt hjerteformete til trekantede med noen få, store tenner. Blomstene sitter i forgrenete, glisne topper. Frøene er svarte.

Planten vokser på næringsrik jord som jordhauger og ruderatmark. Arten har en vid utbredelse i Eurasia. I Norge er den blitt funnet nordover til Nordfjord, men ser ikke ut til å kunne etablere stabile populasjoner.

## Referanser




## Litteratur
* 
* 
* 
* 

## Eksterne lenker
*
Brød, kjærlighet og fantasi

***Brød, kjærlighet og fantasi*** (originaltittel: *Pane, amore e fantasia*) er en italiensk romantisk komedie fra 1953 regissert av Luigi Comencini med Vittorio De Sica og Gina Lollobrigida i hovedrollene.

Filmen ble vist under Filmfestivalen i Berlin i 1953, hvor den vant Sølvbjørnen.

Filmens popularitet resulterte i to oppfølgere, *[[Brød, kjærlighet og sjalusi]]* (1954), også med De Sica og Lollobrigida, og *[[Skandale i Sorrento]]* (1955), hvor Sophia Loren tok over den kvinnelige hovedrollen. 

## Medvirkende
* Vittorio De Sica – Antonio Carotenuto
* Gina Lollobrigida – Maria De Ritis
* Marisa Merlini – Annarella Mirziano
* Virgilio Riento – Don Emidio
* Tina Pica – Caramella
* Maria-Pia Casilio – Paoletta
* Roberto Risso – Pietro Stelluti
* Memmo Carotenuto – Sirio Baiocchi
* Vittoria Crispo – Maria Antonia De Ritis
* Guglielmo Barnabò – Don Concezio

## Referanser


## Eksterne lenker
*
Vashti Cunningham

**Vashti Cunningham** (født 1998) er en USA-amerikansk friidrettsutøver som konkurrerer i høydehopp. Hun ble USA-mester i høydehopp innendørs i 2016, og hennes fremste internasjonale meritt er gull fra VM i friidrett innendørs 2016.  

Hun er datter av tidligere National Football League-spiller Randall Cunningham, og han er også hennes trener. 

## Idrettskarriere
;2014
I april 2014 vant hun Arcadia Invitational ved Arcadia High School i California, med høyden 1,88 meter (6 feet 2 inches). Cunningham hoppet 190,5 cm (6 feet 3 inches) i mai 2014, da hun vant Division I Sunset Region-stevnet. Dette plasserte henne på 3.-plass på USAs all-time-liste for jenter på high school-nivå.

Hun vant også AAU Junior Olympic Games 2014, dette er et friidrettsstevne for ungdom i USA.

;2015
Den 18. april 2015 hoppet hun 1,94 meter ved Mt. SAC Relays i California, dette var ny high school-rekord i USA. Dette kvalifiserte også til en delt fjerdeplass i verden noen sinne i juniorklassen (U18). I slutten av juni vant hun høydehopp ved junior-USA-mesterskapet i friidrett, der hun hoppet 1,84 meter. 

Hun forbedret sin personlige rekord ved det panamerikanske juniormesterskapet i friidrett 2015, der hun vant høydehopp med 1,96 meter. Dette var ny mesterskapsrekord, og en tangering av verdensrekorden for ungdom. Høyden var også årsbeste i verden for ungdom i 2015.

;2016
Ved USA-mesterskapet i friidrett innendørs 2016 i Portland vant Cunningham høydehopp, der hun hoppet 1,99 meter. Dette var ny juniorverdensrekord i høyde og årsbeste i verden. 8 dager senere vant hun også VM i friidrett innendørs 2016.

## Referanser


## Eksterne lenker
* 
*  Profil hos All-Athletics
Rødmelde

**Rødmelde** (*Oxybasis rubra*) er en ettårig urt i amarantfamilien. Den ble inntil 2012 regnet til slekta *[[Ugrasmeldeslekta|Chenopodium]]* som *Chenopodium rubrum*.

Den er glatt og kan blir over én halv meter høy. Bladene er blankt grønne og litt kjøttfulle; de er rute- til lansettformede og grovt tannete. Blad og stilk er aldri gråmelert. Blomstene sitter i enkle eller forgrenede aks. Frøene er rødbrune. Planten vokser på all slags nitrogenrik jord, som ved gjødselhauger, sumper og ved havet.

Rødmelde har en vid utbredelse i Eurasia og Nord-Amerika. I Norge er den funnet spredt nordover til Trøndelag. Den har en stabil forekomst på Øra-området i Fredrikstad.

## Litteratur
* 
* 
* 
* 

## Eksterne lenker
*
Meldestokk

**Meldestokk** (*Chenopodium album*) er en ettårig urt i amarantfamilien. Funn av meldestokkfrø i Osebergskipet, og i magen på tollundmannen som ble funnet i de danske torvmyrene, tyder på at planten har vært en lang historie som nytteplante i Norden.

## Beskrivelse
Den har en opprett, ofte rødaktig, stengel og kan bli opptil én meter høy. Formen på bladene varierer mye, men de er rute- til lansettformede, spisse, tannete og hvitmelete. Blomstene sitter i aks i bladhjørnene. Planten vokser på all slags kulturpåvirket mark, som åkrer, gårdstun og vegkanter. Den er ofte et plagsomt ugras. 

## Utbredelse
Meldestokk vokser nå over hele verden, men den kommer sannsynligvis opprinnelig fra Europa og Asia. I Norge er meldestokk den vanligste meldearten, og den finnes over hele landet. I Sør-Norge vokser meldestokk opptil 1200 moh., men den er sjelden over barskoggrensen. Arten er også funnet noen ganger på Svalbard, men kan ikke formere seg der.

## Bruk
Bladene kan brukes på samme måte som spinat, og de stivelsesrike frøene kan males til mel. Smaken på bladene er melaktig og de kan tørkes for oppbevaring.

## Referanser


## Litteratur
* 
* 
* 

## Eksterne lenker
* 
*
Govddošgáisi

**Govddošgáisi** (ofte skrevet *Kovddoskaisi*) er et fjell i Enontekis kommune nordvest i finsk Lappland.

## Fotnoter



## Referanser
Katinka Storm

**Katinka Storm Foxall** (født i Årnes, Akershus, 18. november 1887, død 8. februar 1954 Oslo) var en norsk mezzosopran. Hennes foreldre var Frederik Rønne Storm (1833-1890) og Margrethe Katrine Bugge (1855-1915).

Hun var elev av Wilhelm Kloed og i Oslo av Ellen Gulbranson. I årene 1913 og 1914 fikk hun undervisning av Karl Kittel i Bayreuth og av Vilhelm Herold i København. Hun opptrådte i Richard Wagners *[[Valkyrien (opera)|Valkyrien]]* under festspillene i Bayreuth i 1914. I perioden 1918/1919 til 1920/1921 var hun medlem av operaensemblet Opéra-Comique i Oslo.

Den 17. juni 1920 giftet hun seg med den britiske adelsmannen Arthur Squire Foxall (1871–1950) og bosatte seg i Hartlepool.

## Konserter
* 1914: Ortlinde i *Valkyrien* med Ellen Gulbranson som Brünnhilde og Agnes Hanson-Hvoslef i rollen som Fricka
* 23. november 1914: Debutkonsert i Brødrene Hals' koncertsal i Oslo med pianisten Thora Bratt og Johan Backer Lunde; der hun framførte blant annet arien fra operaen *[[Tannhäuser]]* av Richard Wagner og sanger av Edvard Grieg; "en stor, pragtfuld stemme", ifølge Hjalmar Borgstrøm i Aftenposten dagen etter.
* 10. august 1917: *[[Carmen]]* på Nationaltheatret i anledning 40-års jubileet til Gina Oselio
* 1918: mange konserter i Oslo med opera-arier av Richard Wagner under ledelse av Johan Halvorsen
* 31. mai 1920-18. januar 1921: rollen som første dame i *[[Tryllefløyten]]*

## Referanser


## Kilder
* Großes Sängerlexikon, Volum 4 / Karl-Josef Kutsch, Leo Riemens
Fjellpryd

**Fjellpryd**, *Diapensia lapponica* er en plante i fjellprydfamilien.

## Utseende
En lav (til 5&nbsp;cm), tett tuet fjellplante med svært tettsittende læraktige blad. Bladene er spatelformede og buet. Om vinteren blir de mørkerøde. Blomstene er klokkeformet radiærsymmetrisk og femtallig. De er ganske store - 8–16&nbsp;mm. Fargen er gulhvit. Blomstringen er ofte tidlig slik at den ikke legges merke til av fjellvandrere. Frukten er en kapsel med tre rom og mange små frø. Det har tradisjonelt vært skilt mellom to underarter, *ssp. lapponica* i den amerikanske og europeiske bestanden - og *ssp obovata* med litt større og mer langskaftede blader i den asiatiske bestanden. Men dette skillet ser ikke ut til å bli opprettholdt av The Plant List    
## Utbredelse
Fjellpryd vokser cirkumpolært i Nord-Amerika, Nord-Europa og østlige Asia. I Norge er den vanlig på rabber i fjellet opp til 1600 m fra Jotunheimen og nordover. Sør for Jotunheimen er det kun noen spredte forekomster.

Utbredelseskart

Fjellpryd er vurdert som livskraftig  i Norsk rødliste for 2015.
Det er mye som tyder på at fjellpryd krever mye kulde for å sette frø og at det kan gå mange år mellom hver gang dette skjer. Undersøkelser fra svensk Lappland tyder på at det ikke har skjedd noen nyetablering av planter over en femårsperiode. Derfor er det grunn til å tro at fjellpryd kan være utsatt for temeraturøkning

## Dyrkning
Entusiaster forsøker fra tid til annen å dyrke fjellpryd, men den anses å være svært vanskelig. Den trives dårlig med varmen i lavlandet.

## Bilder

Diapensia_lapponica_2007-06-22_1.jpg | Tatt i Upernavik, Grønland rett etter at snøen gikk. Kapslene er fra året før.
158_Diapensia_lapponica.jpg | Bilde fra C. A. M. Lindmann "Nordens Flora"
Diapensia lapponica subsp. obovata.JPG | Mount Chōkai, Yamagata pref., Japan


## Referanser


## Kilder
* Johannes Lid: Norsk Flora,  Det Norske Samlaget, 2005
* Artsdatabanken

## Eksterne lenker
*
Brussel (kommune)

**Brussel kommune** eller **Bruxelles kommune** er den største kommune i hovedstadregionen Brussel, og *[[de jure]]* hovedstad i Belgia i henhold til Belgias forfatning. Brussel kommune omfatter det historiske sentrum av Brussel, den nordlige del av hovedstadområdet og et par strekk av området i østlig og sørlig retning ut fra indre by.

## Fotnoter

## Eksterne lenker
*
Cornelis van Geelkerken

**Cornelis van Geelkerken** (født 19. mars 1901 i Sint-Jans-Molenbeek i Belgia, død 29. mars 1979 i Ede i Nederland) var en av grunnleggerne av den nederlandske Nationaal-Socialistische Beweging (NSB).

I 1920-årene utviklet han seg i retning av en høyreorientert nasjonalisme. Han foreslo for Anton Adriaan Mussert at man skulle opprette en autoritær  antidemokratisk bevegelse, og dette førte til opprettelsen av *Nationaal-Socialistische Beweging*. Van Geelkerken ble anfører av dens ungsomsbevegelse, Nationale Jeugdstorm. 

Under den tyske okkupasjon av Nederland ble Geelkerken generalinspektør for Den nederlandske landvern, en heimevernsenhet som ble kalt til kamp mot nederlandske motstandfolk. 

Etter annen verdenskrig ble han dømt til livsvarig fengsel. Han ble inmidslertid løslatt i 1959.

## Referanser


## Eksterne lenker
* GEELKERKEN, Cornelis van (1901-1976), Instituut voor Nederlandse Geschiedenis
Eugène Laermans

**Eugène Laermans** (født 22. oktober 1864 i Sint-Jans-Molenbeek ved Brussel i Belgia, død 22. februar 1940) var en belgisk maler.

Laermans malte figurkomposisjoner med symbolsk eller sosialt innhold i en summarisk teknikk grunnlagt på naturstudier. Han var en djerv og dyktig kolorist, og en god etser. Fra 1924 ble han hindret av blindhet fra å fortsette sitt kunstneriske virke.

## Referanser


## Kilder
*
Requiem i c-moll (Cherubini)

**Requiem i c-moll** er en komposisjon av Luigi Cherubini, skrevet for blandet kor (SATB), og orkester. Komposisjonen ble fullført i Paris i 1816, og fremført første gang i klosterkirken Saint-Denis 21. januar 1817. Dette var på dagen 24 år etter henrettelsen av Louis XVI. Partituret ble utgitt første gang i 1821. Verket ble en stor suksess, og ble spilt ved Beethovens begravelse i 1827.
## Satser
# Introitus
# Graduale
# Dies Irae
# Offertorium
# Sanctus
# Pie Jesu
# Agnus Dei

## Referanser
Königgrätzer Marsch

**Königgrätzer Marsch** (Armeemarsch II, 134; Armeemarsch II, 195) er en av de mest kjente tyske militær-marsjene. Den ble komponert i 1866 av Johann Gottfried Piefke til minne om slaget ved Königgrätz, det avgjørende slaget i den østerriksk-prøyssiske krig, hvor kongeriket Preussen slo keiserriket Østerrike. I Piefke sitt mest suksessrike arrangement av marsjen, er Der Hohenfriedberger (Armeemarsch I, 21 (Armeemarsch I, 1c og Armeemarsch III, 1b)), brukt som en trio. Den mest kjente versjonen (Armeemarsch II, 195) ble brukt som infanterimarsj, mens en alternativ versjon (Armeemarsch III, 228) ble brukt som en kavalerigalopp. Piefke laget også en annen versjon kalt *Königgrätzer mit anderem Trio* (Heeresmarsch IIIB, 67), men denne versjonen er langt mindre kjent.

## Historie

Det første utkastet til marsjen skal ha blitt skrevet av Piefke på slagmarken. Marsjen, som går i 6/8-dels takt, følger slaget i to deler. Den første delen skildrer kampen mellom det første prøyssiske kontingentet og østerrikerne, mens den andre delen skildrer ankomsten av de prøyssiske forsterkningene. Piefke brukte en annen marsj, Der Hohenfriedberger som mellomspill, for å skape en sammenheng med Fredrik den stores tidligere seire over Østerrike i det 18. århundre.

Marsjen er også brukt ved flere anledninger senere og ved alle nyere tyske militærparader, mens den i Østerrike blir hørt svært sjeldent, ettersom den er assosiert med Østerrikes tap. Slik som mange andre tyske mlitærmarsjer og komposisjoner, brukte nasjonalsosialistene marsjen i mange sammenhenger. Marsjen er også kjent som en av Adolf Hitlers favoritt-marsjer, og den ble ofte spilt under offentlige fremtredener. Denne konnotasjonen har allikevel ikke lagt en demper på marsjens popularitet, og den har blitt innspilt flere ganger etter Andre verdenskrig. Som mange tyske militærmarsjer er den også brukt av den chilenske og den russiske hæren. Marsjen fungerer også som regimentmarsj for den 2. bataljonen, Jamaica regimentet, og galoppmarsjen (med en fransk fanfare) til det chilenske 1. Panserte Kavaleriregimentet «Grenaderos». Det var også marsjen til det 91. Oldenburg Infanteriregimentet og parademarsj til det 1. Bayerske Infanteriregimentet «König» i Keiserriket Tyskland sin hær.

## Populærkultur
*Man kan høre marsjen i filmen Indiana Jones og det siste korstog, når Jones deltar på en nasjonalsosialistisk bokbrenning.

## Referanser
USA-mesterskapet i friidrett innendørs 2016

**USA-mesterskapet i friidrett innendørs 2016** ble arrangert fra 11. til 12. mars 2016, i Oregon Convention Center i Portland i Oregon. 

Mesterskapet var også uttakningsstevne for VM i friidrett innendørs 2016. 

## Medaljevinnere
### Menn

### Kvinner

## Se også
*USA-mesterskapet i friidrett 2016

## Eksterne lenker
*  USA Track and Field - 2016 USATF Indoor Track & Field Championships
Eugène Demolder

**Eugène Demolder** (født 16. desember 1862 i Sint-Jans-Molenbeek ved Brussel i Belgia, død 8. oktober 1919 i Corbeil-Essonnes i Frankrike) var en belgisk forfatter.

Demolder skrev av fortellinger preget av malerisk anskueliggjørelse, som *Le royaume authentique du grand Saint Nicolas* (1896), *La légende d'Yperdamme* (1896-97), og romaner. Mest kjent av hans romaner er *La route d'émeraude* (1899), der Rembrandt og hans omgivelser skildres.

## Verker
* 1889 - *Impressions d'art : études, critiques, transpositions*, Bruxelles, des presses Madame Veuve Monnom. 
* 1890 - "La Nocturne de Malbertus", Conte de noël, Bruxelles, Imprimerie Veuve Monnom.
* 1891 - *Le Massacre des innocents*, conte enfantin, Bruxelles, Imprimerie Veuve Monnom.
* 1891 - *Les Matines de Marie-Madeleine", conte de Pentecôte, Bruxelles, Imprimerie Veuve Monnom.
* 1891 - *Contes d'Yperdamme*, Bruxelles, Paul Lacomblez. 
* 1892 - "James Ensor", Bruxelles, Paul Lacomblez. 
* 1893 - *Récits de Nazareth*, Bruxelles, Charles Vos. 
* 1894 - *Félicien Rops, étude patronymique*, Paris, René Pincebourdes. 
* 1896 - *Le Royaume authentique du grand Saint Nicolas*, Paris, Mercure de France. 
* 1896 - *La Légende d'Yperdamme", Paris, Mercure de France. 
* 1897 - *Quatuor*, , Paris, Mercure de France. 
* 1897 - *Sous la robe, notes d'audience, de palais et d'ailleurs, d'un juge de paix*, Paris, Mercure de France. 
* 1899 - *La Mort aux berceaux*, Paris, Mercure de France. 
* 1899 - *La Route d'émeraude*, Paris, Mercure de France. 
* 1901 - *Le Cœur des pauvres*, Paris, Mercure de France. 
* 1901 - *Trois contemporains : Henri de Brakeleer, Constantin Meunier, Félicien Rops*, Bruxelles, Edmond Deman
* 1901 - *Constantin Meunier*, Bruxelles, Edmond Deman
* 1901 - *Les Patins de la reine de Hollande*, Paris, Mercure de France. 
* 1901 - *L'Agonie d'Albion*,Paris, Mercure de France. 
* 1904 - *L'Arche de Monsieur Cheunus*, Paris, Mercure de France. 
* 1904 - *Le Jardinier de la Pompadour*, Paris, Mercure de France. 
* 1906 - *L'Espagne en auto*, Paris, Mercure de France.

## Referanser


## Kilder
* *[[Svensk uppslagsbok]]*. Malmö 1931.
Lake Sakakawea

**Lake Sakakawea** er en oppdemmet innsjø i Nord-Dakota i USA. Innsjøen er en del av Missouri-vassdraget, og er oppkalt etter den 16 år gamle shoshone-hidatsa-kvinnen Sacagawea som medfulgte på Lewis og Clarks ekspedisjon som tolk og veiviser.

Innsjøen er den største oppdemte innsjøen i Nord-Dakota, og den tredje største i USA, etter Lake Mead og Lake Powell. Innsjøen ligger i seks fylker i det vestlige Nord-Dakota: Dunn County, McKenzie County, McLean County, Mercer County, Mountrail County og Williams County.

Vannreservoaret ble skapt med fullføringen av jordfyllingsdemingen Garrisondemningen i april 1953, som den andre, og største av seks dammer i Missouri-elven som er bygget og blir driftet av U.S. Army Corps of Engineers for kontroll av flom-regulering, vannkraftproduksjon, seiling og vanning. Installert kapasitet er 515 – 614 MW, men produksjonen utgjør normalt bare om lag 230 MW, nok til noen hundre tusen kunder. Demningen er 64 meter høy og 3&nbsp;400 meter lang og dammen strekker seg 286 km nordvest fra Garrisondemningen til Williston og er den femte største i verden. Selve jordfyllingen har et volum på 50,8 mill m³, som er blant de 15 største i verden.

## Referanser


## Litteratur
* Data  fra U.S. Army Corps of Engineers
VM i roing 2015

**VM i roing 2015** var det 44. verdensmesterskapet i roing, og fant sted på Lac d'Aiguebelette i Aiguebelette i Frankrike fra 30. august til 6. september 2015. Det ble konkurrert i 26 øvelser.

## Medaljevinnere
### Menn

### Kvinner

### Para-roing

## Referanser


## Eksterne lenker
*
Joachim Bruel

**Joachim Bruel** (*Brulius*, født tidlig på 1600-tallet i Vorst som da var en landsby i Brabant i dagens Belgia, død 29. juni 1653) var en katolsk prest, teolog og historiker.

Etter å ha trådt inn i augustinerordenen for å bidra til å styrke ordenen, ble han sendt til Bourges i Frankrike for å fullføre studier i filosofi og teologi. Der tok han høyere grad i teologi. I 1638 ble han valgt til prior for ordenens konvent i Köln. Etterpå var han i to omganger (1640 og 1649) provinsialprior.

Han er av særlig interesse for Perus og Kinas misjonshistorie. Blant hans publiserte verker er:

**Historiae Peruanae Ordinis Eremitarum S.P. Augustini: Libri octodecim*. Dette verket knytter opp imot den spanske *Cronica moralizada del Orden de San Augustin en el Peru*, publisert av Fra Antonio de la Calancha i Barcelona, 1638; fortsatt av Fra Diego de Cordova, og publisert i Lima i 1653. Bruels latinske  versjon ble trykket i Antwerpen i 1651.
*En latinsk oversettelse av Mendozas monumentalhistorie for Kina, *Rerum Morumque in Regno Chinensi* etc.

## Referanser


## Kilder
**[[Catholic Encyclopedia]]* 1913.
Joanna Courtmans

**Joanna Desideria Courtmans** (født *Berchmans* den 6. september 1811 i Oudergem i nærheten av Brussel, død 22. september 1890 i Maldegem) var en flamlendsk forfatterinne.

Joanna Courtmans fikk en fransk oppdragelse, men ble ved sitt i 1836 inngåtte giftermål med en lærer *J.B. Courtmans* vunnet for den flamske språkbevegelse. Hun begynte i 1841 med fremgang å forfatte på det flamske språk. Friskt og troverdig skildrer hun i særdeleshet folkelivet i det nordlige Belgia. 

Til hennes beste fortellinger hører *De gemeente onderwijzer* (1862), *Het geschenk van den jager* (1864), *De koewachter* (1873) og *De hoogmoedige* (1882). Hennes noveller utkom samlet under tittelen *Verhalen en novellen* (22 bind, 1883-87).

## Referanser


## Kilder
* 

## Eksterne lenker
* 
* Joanna Desideria Courtmans-Berchmans
* Joanna-Desideria Berchmans
Souris (elv)

**Souris River** (fransk: rivière Souris) eller Mouse River, som den kalles i USA, er en bielv til Assiniboine. Kildene er i Saskatchewan, med en del bielver i Nord-Dakota. Den totale lengden er ca. 700 km. Nedslagsfeltet er  23600 square miles (61100 km²). Fra Saskatchewan renner den inn i Nord-Dakota og deretter igjen inn på den kanadiske siden i provinsen Manitoba, der den når Assiniboine River nær byen Brandon.

Elva er utsatt for flom som følge av snøsmelting. Dette er blant annet forsøkt å redusere ved hjelp av den kunstige innsjøen Lake Darling, som ble skapt ved bygging av Lake Darling Dam. Sommeren 2011 ble livkevel 4000 hjem med 11000 personer evakuert i Minot som følge av en historisk flom i elva. Flommen ødela for store verdier i en rekke områder langs elva. 

## Byer langs elva
*Weyburn, Saskatchewan
*Estevan, Saskatchewan
*Roche Percee, Saskatchewan
*Oxbow, Saskatchewan
*Burlington, Nord-Dakota
*Minot, Nord-Dakota
*Velva, Nord-Dakota
*Towner, Nord-Dakota
*Westhope, Nord-Dakota
*Melita, Manitoba
*Souris, Manitoba
*Wawanesa, Manitoba

## Kilder
*Modeling the Mouse: Future Flood Risk for the Souris River

## Referanser
Pionérene (film)

***Pionérene*** (originaltittel: *Heartland*) er en amerikansk historisk spillefilm fra 1979 regissert av Richard Pearce.

Filmen ble vist under Filmfestivalen i Berlin samme år, hvor den vant Gullbjørnen.

## Handling
En enke med en ung datter reiser til en ranch i Wyoming, for å administrere husholdningen på vegne av ranch-eieren.

Etter en stund utvikler enken og ranch-eieren et romantisk forhold, som etter hvert fører til et ekteskap. Men tilværelsen på det tøffe området krever sitt.

## Medvirkende
* Rip Torn - Clyde Stewart
* Conchata Ferrell - Elinore Randall Stewart
* Barry Primus - Jack
* Megan Folsom - Jerrine
* Lilia Skala - Mrs. Landauer
* Amy Wright - Clara Jane

## Referanser


## Eksterne lenker
*
Dennis Davis

**Dennis Davis** (født 28. august 1951 i Manhattan, død 6. april 2016) var en amerikansk trommeslager og studiomusiker best kjent for sitt samarbeide med David Bowie.

Davis ble født og oppvokst på Manhattan i New York City og gikk i lære hos Max Roach og Elvin Jones. Han møtte gitaristen Carlos Alomar mens de begge spilte med Roy Ayers. Davis startet sitt samarbeide med David Bowie i 1974 samtidig med Alomar og bassisten George Murray. Dennis Davis var en av de faste medlemmene av Bowies band og deltok på en rekke av Bowies album på slutten av 1970-tallet. Davis' bruk av skarptromme på Bowies album *[[Low]]* regnes som stilskapende innen popmusikk 
.

Tidlig på 2000-tallet var Davis perkusjonist under David Bowies konserter, inkludert Bowies siste turné, *[[A Reality Tour]]* i 2003. Trommeslager under disse konsertene var Sterling Campbell, som var en av Davis' tidligere elever.

## Diskografi (utdrag)
**Med Roy Ayers**
* 1973 *Red, Black and Green*
* 1973 *Coffy* 
* 1973 *Virgo Red* 
* 1975 *Tear to a Smile* 
* 1978 *You Send Me* 
* 1987 *I'm the One for Your Love Tonight* 
* 1992 *Double Trouble* 
* 1993 *Good Vibrations* 
* 1995 *Naste′* 
* 2004 *Mahogany Vibe* 
**Med [[George Benson]]**
* 1975 *Good King Bad* 
**Med [[David Bowie]]**
* 1975 *[[Young Americans]]* 
* 1976 *[[Station to Station]]*
* 1977 *[[Low]]* 
* 1977 *[["Heroes"]]* 
* 1978 *[[Stage]]* 
* 1979 *[[Lodger]]* 
* 1980 *[[Scary Monsters (and Super Creeps)]]* 
**Med Ronnie Foster**
* 1975 *Cheshire Cat* 
**Med [[Iggy Pop]]**
* 1977 *The Idiot* 
**Med [[Stevie Wonder]]**
* 1979 *Journey Through the Secret Life of Plants*: «A Seed's a Star/Tree Medley»
* 1980 *Hotter Than July*: «Did I Hear You Say You Love Me», «As If You Read My Mind», «Master Blaster (Jammin')»
* 1982 *Original Musiquarium*: «Do I Do»
* 1987 *Characters*: «Free»
**Med [[Jermaine Jackson]]**
* 1980 *Let's Get Serious*: «Let's Get Serious», «Where Are You Now», «You're Supposed to Keep Your Love for Me»

## Referanser


## Eksterne lenker
* 
*  Dennis Davis' nettsted
George Murray

**George Murray** er en amerikansk bassist best kjent for sitt samarbeide med David Bowie. Murray spilte på en rekke av Bowies album på slutten av 1970-tallet og var en del av Bowies faste band sammen med Dennis Davis og Carlos Alomar. Murray har også vært ofte benyttet som studiomusiker.

## Diskografi (utvalg)
**Med Weldon Irvine**
*1974 *Cosmic Vortex (Justice Divine)* 
*1974 *In Harmony* 
**Med [[David Bowie]]**
*1976 *[[Station to Station]]* 
*1977 *[[Low]]* 
*1977 *[["Heroes"]]* 
*1978 *[[Stage]]* 
*1979 *[[Lodger]]* 
*1980 *[[Scary Monsters (and Super Creeps)]]* 
**Med [[Iggy Pop]]**
*1977 *The Idiot* 
**Med [[Jerry Harrison]]**
*1981 *The Red and the Black*

## Referanser


## Eksterne lenker
*
Conway (Nord-Dakota)

**Conway** er en amerikansk by. Den ligger i Walsh County i Nord-Dakota, og har 23 innbyggere. Den ble grunnlagt i 1885.

## Referanser
Arctolamia

* Se Systematisk inndeling

***Arctolamia*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore til store (25-30 millimeter), kraftige, mørkfargede trebukker. Antennene er svært kraftige. Denne slekten kan kjennes på at kroppen er kledt med spredte, lange hår. Dekkvingene har lyse tegninger. Antennene er vekselvis lyse og mørke, fordi hvert ledd er lyst i den indre halvdelen og mørkt i den ytre.

## Levevis
Disse billene har larver som lever i død ved av løvtrær, ofte like under barken.

## Utbredelse
Slekten er utbredt i Sørøst-Asia (det sørlige Kina, Vietnam, Myanmar, Thailand, Vest-Malaysia og Laos).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Lamiini Latreille, 1825
******** Slekten *Arctolamia* Gestro, 1888
********* *[[Arctolamia cruciata]]* Hüdepohl, 1990
********* *[[Arctolamia fasciata]]* Gestro, 1891
********* *[[Arctolamia fruhstorferi]]* Aurivillius, 1902
********* *[[Arctolamia luteomaculata]]* Pu, 1981
********* *[[Arctolamia strandi]]* Breuning, 1936
********* *[[Arctolamia villosa]]* Gestro, 1888

## Eksterne lenker
* 
* Bildegalleri
Laelida

* Se Systematisk inndeling

***Laelida*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, gråbrune trebukker, hannen med svært lange antenner. Dekkvingene ender i en liten spiss.

## Levevis
Disse billene har larver som lever i død ved av løvtrær, ofte like under barken.

## Utbredelse
Slekten er utbredt i Sørøst-Asia (Vest-Malaysia, Borneo).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921 eller Lamiini
******** Slekten *Laelida* Pascoe, 1866 - 2 arter
********* *[[Laelida alboochracea]]* Hudepohl, 1998 - ?Borneo, Vest-Malaysia
********* *[[Laelida antennata]]* Pascoe 1866 - Borneo, Vest-Malaysia

## Kilder
* Catalog of the lamiines of the world - Monochamini
* Katalog over artene
* Bildegalleri 

## Eksterne lenker
*
Aimé Duval

**Aimé Duval** (opprinnelig **Lucien**, født 30. juni 1918 i Le Val-d’Ajol i arrondissement Épinal i departementet Vosges i Frankrike - området var tysk da han ble født; død 30. april 1984 i Metz) var katolsk prest tilhørende jesuittordenen og forfatter av en rekke religiøse chansons. Aimé («kjære») er et kunstnernavn, og verken hans opprinnelige navn eller ordensnavn.

## Liv og virke
### Bakgrunn
Duval ble døpt i Plombières. Etter folkeskolen begynte han på et jesuittletet kollegium i Brussel. Han hadde et ønske om å bli katolsk prest. I denne tiden skrev han sin første *[[chanson]]*. 

### Prest
I 1936 trådte han inn i jesuittordenen og studerte katolsk teologi. Den 24. juli 1944 mottok han prestevielsen i Enghien i Belgia. Han ble først satt inn som fransklærer i Reims, til han kunne vie seg til musikken helt og fullt.

### ''Chanteur''
Gå år inn i sin prestegjerning begynte Duval å skrive *chansons* og holde konserter. Hans turneer førte han gjennom hele Europa: Han gav 3000 konserter i 45 land. Hans konsert i (Vest-)Berlin hadde 30.000 besøkere; den tyske forbundskansler Konrad Adenauer skjenket ham en gitarr som takk for den glede han gav unge mennesker. I 1965 fikk  Père Duval som første prest holde sangkonsert bak «jernteppet»: Han gav en gratiskonsert i Warszawa. Han konserterte også i Amerika.

I 1956 utkom hans første plate; i 1961 hadde han allerede solgt mer enn én million plater. I altkom det 14 plater fra ham.

Turneene og komponeringen slet på ham og han fikk en alkoholforbruk som eskalerte til et stort problem. I februar 1969 forsøkte han selvmord og ble etterpå sendt på avvenningskur i Versailles.

Han kjempet for at alkoholisme skulle bli erkjent som en sykdom. Han hadde tilbakefall, gikk negelmessig til AA-møter. For å hjelpe sine lidelsesfeller dikterte han en bok som ut kom kort etter hans død der han skånselsløst beskrev sin alkoholisme: *L’enfant qui jouait avec la lune.* Boken ble bestseller. Han utgav kun under navnet under **Lucien**. Undertittelen beskrev hva han var: *«Chanteur, Jésuite, Alcoolique».* 

Den 30. april 1984 døde Duval etter en konsert i Metz. Han ble begravet i Nancy.

Han fremførte sine egne *chanson*, bare med gitar (of fikk i Frankrike tilnavnet «Guds gitatist»).

## Kjente chansons
Blant hans mest kjente chansons er: 

## Bøker
* *Chansons. 13 Lieder in französischer und deutscher Sprache*. Hrsg. von Anton Hüren. Nachwort von Karl Rahner Müller, Salzburg 1959. (mit Noten)
* *Neun neue Lieder, französisch und deutsch*. Hrsg. von Anton Hüren. Müller, Salzburg 1963. (mit Noten)
* Lucien: *L’enfant qui jouait avec la lune. Chanteur, Jésuite, Alcoolique* Editions Salvator, Mulhouse, 1983. ISBN 2-7067-0089-0 Deutsch unter dem Titel: *Warum war die Nacht so lang. Wie ich vom Alkohol loskam.* Herder, Freiburg 1990. 6. Auflage. ISBN 3-451-20213-1

## Referanser


## Litteratur
* Bernd Marz: Grenzgänger des Glaubens. Gespräche und Portraits. Echter, Würzburg 1995. (S. 185-205) ISBN 3-429-01673-8

## Eksterne lenker
* 
* 
* Biographie und Chansons (französisch)
* Website über Leben und Werk, mit Bildern (französisch)
Guillaume-Thomas Raynal

**Guillaume Thomas François Raynal** (født 12. april 1713 i Lapanouse i Rouergue i Frankrike, død 6. mars 1796 i Passy ved Paris) var en fransk forfatter.

## Liv og virke
Raynal tilhørte til å begynne med jesuittordenen og var prest ved Saint-Sulpice i Paris. Etter kort tid ble han huslærer i toneangivende familie og hadde skaffet seg innpass hos forskjellige politiske personligheter. 

Av ukjente grunner ble han fratatt sin stilling i 1747. Fra 1748 regnet han seg ikke som prest lenger. Fra da av tilhørte han litteraturen, sluttet seg til encyklopedistene og ble redaktør av *Mercure*. 

En av hans protesjéer var journalisten Jean Baptiste Antoine Suard. Søndag 6.&nbsp;oktober 1765 tratf han i in Holbachs «coterie» blant annet  Paul Henri Thiry d’Holbach, Denis Diderot, Horace Walpole, Allan Ramsay og David Hume til agensmat og konversasjon – noe som ikke avholdt Horace Walpole fra senere (november 1774) å skrive i et brev til Henry Seymour Conway (1721–1795) at *abbé* Raynal var en av verdens mest irriterende skapninger.

Han utga *Histoire philosophique et politique des établissements et du commerce des Européens dans les deux Indes* (1770), *Anecdotes littéraires* (1750), *Mémoires politiques de l'Europe* (1754) og *Tableau et revolutions des colonies anglaises de l'Amérique septentrionale* (1781). 

## Referanser


## Litteratur

* A. Jay: *Précis historique sur la vie et les ouvrages de l’abbé Raynal.* Paris 1820.
* A. Feugère: *Un Précurseur de la Révolution. L’Abbé Raynal (1713–1796).* Angoulême 1922.
* *Raynal, de la polémique à l’histoire*, G. Bancarel, G. Goggi red. Oxford, SVEC, 2000.
* O. Ette: *Literatur in Bewegung. Raum und Dynamik grenzüberschreitenden Schreibens in Europa und Amerika.* Weilerswist 2001. 
* G. Bancarel: *Raynal ou le devoir de vérité.* Genève Champion, 2004.
* Anoush Fraser Terjanian: *Commerce and Its Discontents in Eighteenth-Century French Political Thought.* Cambridge 2013.

## Kilder
* 

## Eksterne lenker
* 
* 
* 
* ''Société d’Etude Guillaume-Thomas Raynal''
* Raynal, Histoire des deux Indes. Présentation. Centre international d’étude du xvIII<sup>e</sup> siècle, (CIEDS)
* ''A Philosophical and Political History of the Settlements and Trade of the Europeans in the East and West Indies''
Rolandspasset

**Rolandspasset** (fransk: *La Brèche de Roland*; spansk: *La Brecha de Rolando*; aragonsk: *La Breca de Roldán*; baskisk: *Errolanen Arraila*; katalansk: *La Bretxa de Rotllà*) er et fjellskar i Pyreneene.

Skaret ligger på grensen mellom Frankrike og Spania, og er 40 meter bredt, 1 kilometer langt og 100 meter høyt.

Ifølge sagnet skal skaret blitt skapt av grev Roland, da han forsøkte å ødelegge sverdet Durendal etter å ha tapt i slaget ved Roncevaux i 778, for å hindre at det falt i hendene på de muslimske maurerne.

## Referanser


## Eksterne lenker
*
Örtofta

**Örtofta** er et tettsted i Eslöv kommune i Skåne län i Sverige. I 2010 hadde tettstedet 202 innbyggere.

## Referanser
Kurland (Skåne)

**Kurland** er et tettsted i Trelleborg kommune i Skåne län i Sverige. Det ligger like vest for byen Trelleborg. I 2010 hadde tettstedet 507 innbyggere.

## Referanser
Et glimt av håp

***Et glimt av håp*** , (italiensk originaltittel: *Due soldi di speranza*) er en italiensk komedie fra 1952, regissert av Renato Castellani.

Filmen ble vist under Filmfestivalen i Cannes, hvor den ble belønnet med Gullpalmen.

## Handling
Historien følger romantikken mellom Carmela og Antonio. Carmela er en målbevisst ung kvinne, og er villig til å overvinne enhver hindring for å følge sitt eget hjerte.

Men Antonio forsøker å tjene mer penger, og foreldrene deres er negative til forholdet mellom Carmela og Antonio.

## Skuespillere
* Maria Fiore som Carmela
* Vincenzo Musolino som Antonio
* Filomena Russo som moren til Antonio.
* Luigi Astarita som Pasquale Artu
* Luigi Barone  som en pastor
* Carmela Cirillo som Giulia
* Felicità Lettieri som Signora Artu
* Gina Mascetti som Flora Angelini
* Alfonso Del Sorbo som Sacrestano
* Tommaso Balzamo som Luigi Bellomo
* Anna Raiola som Signora Bellomo
* Gioacchino Morrone
* Luigi Cutino
* Pasqualina Izza
* Antonio Balzamo

## Referanser


## Eksterne lenker
*
Morfogenese

**Morfogenese** er utvikling av form og struktur hos en organisme eller deler av en organisme i løpet av organismens livshistorie eller ved regenerasjon.

## Eksterne lenker
Torgersen Island

**Torgersen Island** er en liten klipperik øy som ligger like øst for Litchfield Island i innløpet til Arthur Harbor, utenfor sørvestkysten av Île Anvers i Det antarktiske arkipel.  Den ble kartlagt av Falkland Islands Dependencies Survey i 1955 og navnsatt av UK-APC for Torstein Torgersen, førstestyrmann på «Harbor» sent i februar 1955, som gjorde målinger i området.
## Fugkeliv
Øya utgjør en del av Northern Arthur Harbour viktig fugleområde i henhold til  BirdLife International på grunn av den betydelig mengde sjøfugl som hekker her..

## Referanser
Under jorden

***Under jorden*** ( *Подземље*,  *Podzemlje,*  *Underground*) er en jugoslavisk dramakomedie og krigsfilm fra 1995 regissert av Emir Kusturica. Filmen tar for den den tragiske skjebnen til det forhenværende Jugoslavia. Historien spenner fra andre verdenskrig og til den opprivende borgerkrigen på 1990-tallet. Filmen er blitt betegnet som både svart komedie, politisk satire og anti-krigsfilm.

Filmen ble belønnet med Gullpalmen under Filmfestivalen i Cannes. Pristildelingen vakte en viss harme fordi en del mente Kusturica romantiserte den serbiske væremåten og indirekte rettferdiggjorde serbernes ugjerninger i eks-Jugoslavia på 90-tallet. Dette fordi Kusturica fremstiller serberne som et voldsomt utagerende og livsvitalt folkeslag som først og fremst er opptatt av øl, sex og hornmusikk, men som ikke går av veien for litt nevekamp og lystdrap i festlige lag. Det er denne «bagatelliseringen» av serbisk aggresjon mange hadde tungt for å svelge, i en tid hvor serberne toppet nyhetsbildet som de ultimate verstingene.

Den ble forholdsvis godt mottatt av anmelderne og har fått 81 % på Rotten Tomatoes. *[[Aftenposten]]* gav den terningkast seks, mens den fikk fem av både *[[Dagbladet]]*, *[[Dagsavisen]]* og *[[VG]]*.

Manus var Dušan Kovačević sammen med Kusturica etter en romanen av Kovačević. ved Musikken var ved Goran Bregović.

## Rollebesetning
* Miki Manojlović – Marko Dren
* Lazar Ristovski – Petar «Blacky» Popara
* Mirjana Joković – Natalija Zovkov
* Slavko Štimac – Ivan Dren
* Ernst Stötzner – Franz
* Srđan Todorović – Jovan Popara
* Mirjana Karanović – Vera, Blackys kone
* Danilo Stojković – Markos bestefar
* Bora Todorović – Golub
* Davor Dujmović – Bata, Natalijas handikappede bror

## Referanser


## Eksterne lenker
*
Jack Dalrymple

**John Stewart Dalrymple III** (født 1948) er en amerikansk republikansk politiker. Han var guvernør i delstaten fra 2010 til 2016. Han var fra 2000 delstatens 36. viseguvernør. 

Han ble guvernør i desember 2010 da John Hoeven trakk seg som guvernøren etter å ha blitt valgt til USAs senat som senator fra Nord-Dakota.

## Referanser


## Eksterne lenker
* Governor Jack Dalrymple Guvernørens offisielle nettside
* Jack Dalrymple for Governor
*
Nord-Dakotas guvernør

**Nord-Dakotas guvernør** er den øverste valgte leder av Nord-Dakotas utøvende makt. Guvernøren har myndighet til å undertegne lover, og legge ned veto mot disse, samt å innkalle den lovgivende forsamlingen i beredskapssituasjoner. Guvernøren leder også «North Dakota Industrial Commission». Guvernøren har en egen embetsbolig, og det er ingen begrensninger på hvor mange ganger den enkelte kan bli valgt.

## Liste over guvernører
Følgende personer har vært guvernør i Nord-Dakota:

## Se også
*Det demokratiske parti
*Nonpartisan League
**North Dakota Democratic-Nonpartisan League Party
*Det republikanske parti (USA)
*Independent Voters Association

## Referanser
Feijenoord

**Feijenoord** eller **Feyenoord** kan vise til:

*Feyenoord Rotterdam – Feyenoord, en fotballklubb fra Rotterdam i Nederland.
**Sportclub Feyenoord - amatørdelen til Feyenoord Rotterdam
*Stadion Feijenoord – De Kuip, et fotballstadion i Rotterdam, Nederland
*Feijenoord (bydel) - en bydel (stadsdeel/deelgemeente) i Rotterdam, Nederland
**Feijenoord (boligstrøk) - en boligstrøk (wijk) i Rotterdam, Nederland
*Feijenoord (øy) - Fyen Noort, ei tidligere øy i Rotterdam, Nederland

## Referanser
Ole Vig Jensen

**Ole Vig Jensen** (født 17. mai 1936 i Frederikssund, død 22. mars 2016 i Holbæk) var en dansk lærer og radikal politiker. Han er best kjent som Danmarks undervisningsminister 1993–1998.

Han var sønn av førstelærer Olaf Vig Jensen og hustru Kamilla Jensen. Han var gift og hadde barn. Etter realskole og folkehøyskole gikk han lærerseminar. Han underviste i folkeskolen i Holbæk, fra 1970 som viseskoleinspektør. Han var sterkt involvert i folkeopplysningsarbeid. Jensen var også løytnant i Gardehusarregimentets reserve.

Jensens politiske syn hadde utgangspunkt i folkeopplysningstanken og den radikale tradisjonen i Lejre, med Jørgen Jørgensen som det viktigste forbildet. Jensen kom raskt inn i partiarbeidet som formann i Radikale Venstre i Vestsjællands amt 1967–1972 og formann for de radikale aftenskolene i Frit Oplysningsforbund 1969–1978. Jensen var medlem av Store Tåstrup og senere Tølløse kommunestyrer 1966–1980, fra 1975 som viseborgermester.

Jensen var valgt til Folketinget fra Vestsjællands amtskrets 1971–1973 og 1978–1998, etter å ha blitt nominert fra Ringsted krets, deretter fra Holbæk krets. Han ble en «dreven, lavmælt og kompromissøkende» parlamentariker. Han var kulturminister i Poul Schlüters tredje regjering 1988–1990, senere undervisningsminister i Poul Nyrup Rasmussens regjeringer 1993–1998 og kirkeminister 1996–1998. Som undervisningsminister forestod han i 1993 den første folkeskolereformen på 30 år. Han innførte et særløp i videregående opplæring for skolesvake elever (FFU). I 1996 fratok han Tvind-skolene statstilskuddet med en særlov. Særloven ble i 1999 kjent grunnlovsstridig av høyesterett, som for første gang fremstod som en forfatningsdomstol og underkjente en lov vedtatt av Folketinget. Høyesterett kjente inndragelsen gyldig i 2009.

Etter sin tid som politiker var Jensen administrerende direktør i aftenskolenes interesseorganisasjon, Dansk Oplysnings Forbund, 1998–2007. Han døde etter lengre tids sykdom i 2016, 79 år gammel.

## Referanser
Rugby (Nord-Dakota)

**Rugby** er en by og fylkessete i Pierce County, Nord-Dakota, USA. Den hadde ved folketellingen i 2010  innbyggere, mens innbyggertallet ble i 2014 beregnet til . Rundt en tredel av befolkningen er av norsk avstamning.

## Historie
Rugby ble grunnlagt i 1886 og var et jernbaneknutepunkt hvor et sidespor tilhørende Great Northern Railway til Bottineau kom inn på hovedlinjen. I markedføringen av jernbanen ble stedet kalt **Rugby Junction**, hvor navnet Rugby ble tatt fra byen Rugby i Warwickshire, England. Også en rekke andre stasjonsbyer langs den transkontinentale linjen fra Devils Lake til Minot fikk navn etter engelske byer. Byen fikk postkontor 6. desember 1886 med Nels Jacobsen som postmester. Da stedet fikk bystatus ble *Junction* («kryss/koblingsstasjon/knutepunkt») fjernet fra navnet.

## Samferdsel

Amtrak, det statlige, nasjonale jernbaneselskapet har fortsatt jernbanetrafikk til og fra Rugby med dets *[[Empire Builder]]* en gang pr dag i hver retning på linjen mellom Portland i Oregon/Seattle i Washington og Union Station i Chicago.

## Midtpunkt i Nord-Amerika
Rugby blir ofte tillakgt å være det geografiske midtpunktet i Nord-Amerika, og dette er markert med en steinobelisk i byen, med teksten «Geographic Center of the North American Continent» («Nord-Amerikas geografiske midtpunkt»). Om dette er det eksakte punktet er imidlertid omdiskutert.

## Referanser


## Eksterne lenker
*
Abercrombie (Nord-Dakota)

**Abercrombie** er en amerikansk by. Den ligger i Richland County i Nord-Dakota, og har 268 innbyggere. Den ble grunnlagt i 1884, og er oppkalt etter fortet Fort Abercrombie som lå i området mellom 1858 til 1878.

## Referanser


## Eksterne lenker
*